
    СДРУЖЕНИЕ “МЕСТНА ИНИЦИАТИВНА ГРУПА ГЪЛЪБОВО”
 Стратегия за местно развитие на местна инициативна група на територията на Община Гълъбово

Договор № РД 50-98/13.06.2012 г. – за предоставяне на финансова помощ по Програмата за развитие на селските райони за периода 2007 – 2013 г., подкрепена от Европейския земеделски фонд за развитие на селските райони.

ПОКАНА
за
кандидатстване с проекти на територията на МИГ Гълъбово 2011 и приемане на заявления за подпомагане
по мярка 121 "Модернизиране на земеделските стопанства" от Стратегията за местно развитие по Програмата за развитие на селските райони 2007-2013 г.

Схемата за финансовата помощ по мярка 121 се реализира с финансовата подкрепа на Европейския съюз, чрез Европейския земеделски фонд за развитие на селските райони
1.Описание на целите:

Мярката има следните специфични цели:

· Да подобри цялостната дейност и конкурентоспособност на земеделските стопанства чрез модернизирането на производствените условия и въвеждането на нови процеси и технологии, целящи  производство на качествени земеделски продукти.
· Да подобри опазването на околната среда.
Дейностите по мярката са насочени към малките земеделски стопанства от територията на общината. Те дават възможност за модернизиране на земеделските стопанства и подобряване на икономическата им стойност, чрез по-добро използване на производствените условия, включително въвеждането на нови процеси и технологии, за повишаване качеството на произвежданата продукция и разнообразяването на дейностите в стопанството.
2.Обхват на мярката:
1. Географски обхват на мярката - цялата територия на действие на СМР 

2. Обхват на инвестициите по мярката - материални и нематериални активи, които:

a) Отговарят на стандартите на Общността, отнасящи се до съответната инвестиция (или са изпълнени в края на периода на подпомагане,  в случаи на инвестиции за прилагане  стандартите на Общността).

б) Подобряват цялостната дейност на земеделското стопанство;

3. Специални условия, свързани обхвата на инвестициите:

Мярката е отворена за всички сектори включени в Приложение І на Договора за създаване на ЕО с изключение на сектор „Тютюн”.  

Капацитетът на техниката и оборудването за обработка на почвата и прибиране на реколтата подкрепяни по мярката, трябва да бъдат в съответствие с размера на обработваната от земеделския производител земя.

Разходите свързани с нематериални активи за достигане съответствие с международни признати стандарти са избираеми само тогава, когато са част от по-широк инвестиционен проект, а не са самостоятелен проект.

3.Допустими кандидати
 Кандидатите трябва да имат  седалище и адрес на управление на територията на МИГ Гълъбово.
  Земеделски производители, регистрирани по реда на Наредба № 3 от 1999 г., съгласно изискванията на Наредба № 8 от 3 април 2008 г. за условията и реда за предоставяне на безвъзмездна финансова помощ по мярка „Модернизиране на земеделските стопанства” от ПРСР 2007 – 2013.
-икономическият размер на земеделското стопанство на кандидата да бъде поне 1 икономическа единица (ИЕ);

-кандидатите да използват земеделски площи с размер не по-малък от 1 ха или 0,5 ха за трайни насаждения и/или лозя, с изключение на кандидатите, които са били одобрени за подпомагане по мярка "Подпомагане на полупазарни стопанства в процес на преструктуриране" от ПРСР;

-юридическите лица да са получили минимум 50 % от общия доход за предходната година от земеделски дейности, преработка на земеделска продукция и/или услуги, директно свързани със земеделски дейности, включително от получена публична финансова помощ, директно свързана с извършването на тези дейности и услуги;

-юридическите лица да са регистрирани по Търговския закон или Закона за кооперациите;

-едноличните търговци и юридическите лица - търговци, да са вписани в търговския регистър към Агенцията по вписванията;

-юридическите лица да са функционирали най-малко 6 месеца преди датата на подаване на заявлението за подпомагане и да имат за предходната финансова година минимум левовата равностойност на 3500 евро доход от земеделски дейности, преработка на земеделска продукция и/или услуги, директно свързани със земеделски дейности, включително от получена публична финансова помощ, директно свързана с извършването на тези дейности и услуги.
Кандидатите да представят декларация, че за същата инвестиция не са подпомагани по мярка 121 на ПРСР.

4.Допустими дейности

Подкрепата по мярката ще бъде предоставяна за материални и/или нематериални инвестиции:

Материални инвестиции (индикативен списък):

1.Строителство или обновяване на сгради и друга недвижима собственост, използвана за земеделското производство на ниво стопанство, включително такава използвана за опазване на околната среда (например, торосъбирателни площадки, складове за съхранение на биомаса, недвижима собственост за обработване на отпадъчни води/утайки, съоръжения за съхранение на силаж,  и т.н.).

2.Закупуване и/или инсталиране на нови машини, съоръжения и оборудване, необходими за подобряване на земеделския производствен процес, включително за:

опазване на околната среда,

съхранение,подготовка за продажба, преработка и маркетинг на земеделска продукция от стопанството,

подобряване на енергийната ефективност.

3.Създаване и/или презасаждане на трайни насаждения, включително трайни насаждения от десертни лозя, медоносни дървесни видове (за производство на мед) и други бързо растящи храсти и дървесни видове, използвани за производство на био-енергия. 

4.Инвестиции за съоръжения (например, транспортни средства, съоръжения за рационализиране на подвижното пчеларство, за съхраняване и първична преработка на мед/пчелните продукти, развъдни клетки, технологични линии, и т.н.) и съответно оборудване необходимо за производството на мед и други пчелни продукти, както и за развъждането на пчели-майки. 

5.Закупуване на специализирани земеделски транспортни средства, такива като камиони цистерни за събиране мляко, хладилни превозни средства за транспортиране на продукция, превозни средства за транспортиране на живи животни и птици, и т.н. 

6.Инвестиции за напоителни съоръжения и оборудване за рехабилитация/подобряване на съществуваща мрежа в стопанството, включително нови тръбопроводи, системи за капково напояване, инсталации за дъждуване, малки помпени станции, техники/съоръжения за съхраняване/опазване на водата, и т.н.

Нематериални инвестиции: 

1.Достигане на съответствие с международно признати стандарти , такива като:

Въвеждане на системи за управление в земеделските стопанства (напр. ISO 9000: 2005;  ISO 9001: 2000; ISO 14001: 2004 (EMAS); ISO 22000: 2005; ISO/TR 10013: 2001; ISO 19011: 2002; ISO 27001; системи за управление базирани на информационни технологии, и др.);

Подготовка за сертификация по НАССР (Анализ на опасностите и контрол на критичните точки) ;

Въвеждане на Добри производствени практики (ДПП) в земеделските стопанства .

2.Закупуване на ноу-хау, патенти права и лицензи, необходими за изготвяне и изпълнение на проекта.

3.Закупуване на софтуер. 

4.Общи разходи свързани с предпроектни проучвания, такси, хонорари за архитекти, инженери и консултантски услуги (предмет на ограниченията за общи разходи, определени в Раздел 5.1.2 на ПРСР). 

5.Допустими разходи

1. Строителство или обновяване на сгради и друга недвижима собственост,

използвана за земеделското производство на ниво стопанство, включително такава, използвана за опазване компонентите на околната среда, включително торосъбирателни площадки, складове за съхранение на биомаса, недвижими активи за третиране на отпадъчни води/утайки, съоръжения за съхранение на силаж;

2. Закупуване, включително чрез финансов лизинг, и/или инсталиране на нови машини, съоръжения и оборудване, необходими за подобряване на земеделския производствен процес, включително за:

а) опазване компонентите на околната среда;

б) подобряване на енергийната ефективност;

г) съхранение и подготовка за продажба на земеделска продукция;

3. Създаване и/или презасаждане на трайни насаждения, включително:

а) трайни насаждения от десертни лозя;

б) медоносни дървесни видове за производство на мед;

4. Инвестиции, включително закупувани чрез финансов лизинг, за пчеларство: транспортни средства и съоръжения, в т. ч. съоръжения за рационализиране на подвижно пчеларство, за съхраняване и първична преработка на пчелен мед и други пчелни продукти, технологични линии, цялостно пчеларско оборудване и оборудване за развъждане на пчели майки;

5. Закупуване, включително чрез финансов лизинг, на специализирани земеделски транспортни средства, включително камиони, цистерни за събиране на мляко, хладилни превозни средства за транспортиране на продукция,

превозни средства за транспортиране на живи животни и птици;

6. Инвестиции за напоителни съоръжения и оборудване, включително закупувани чрез финансов лизинг, за рехабилитация и/или подобряване на съществуваща мрежа в стопанството, включително нови тръбопроводи, системи за капково напояване, инсталации за дъждуване, малки помпени станции, технически средства и съоръжения за съхраняване и/или опазване на водата;

7. Достигане на съответствие с международно признати стандарти, като:

а) въвеждане на системи за управление в земеделските стопанства като ISO 9000: 2005; ISO 9001: 2000; ISO 14001: 2004 (EMAS); ISO 22000: 2005; ISO/TR 10013: 2001; ISO 19011: 2002; ISO 27001; системи за управление, базирани на информационни технологии, и др.;

б) подготовка за сертификация по НАССР (Анализ на опасностите и контрол на

критичните точки);

в) въвеждане на Добри производствени практики в земеделските стопанства;

8. Закупуване на софтуер, включително чрез финансов лизинг;

9. Разходи, свързани с проекта, в т. ч. разходи за предпроектни проучвания, такси, хонорари за архитекти, инженери и консултанти, придобиване на ноу-хау, патентни права и лицензии, извършени както в процеса на подготовка на проекта преди подаване на заявление, така и по време на неговото изпълнение

Допустими за финансова помощ са разходи и дейности, извършени след подаване на заявлението за подпомагане, с изключение на разходи, свързани с проекта по т. 9, ако са извършени не по-рано от една година преди датата на подаване на заявлението за подпомагане. Допустимите разходи по т. 9 не могат да превишават 10 % от допустимите разходи по  т. 1 до 8 вкл. Допустимите разходи за изработка на бизнес план като част от свързаните с проекта разходи не могат да превишават 5 % от допустимите разходи (по т. 1 до 8 вкл.) и 1 % от допустимите разходи в случай на проекти само за машини и оборудване заобработване на почвата и за прибиране на реколтата, включително трактори и комбайни.

6.Недопустими разходи 

Недопустими за финансова помощ са разходи за:

1. закупуване на оборудване, машини и съоръжения втора употреба;

2. закупуване на лизинг на недвижима собственост;

3. за данък добавена стойност (ДДС), с изключение на невъзстановим ДДС, когато е

поет действително и окончателно от кандидати, различни от лицата, освободени от данък съгласно чл. 3, ал. 5 от Закона за данък върху добавената стойност;

4. оперативни разходи, включително

разходи за поддръжка, наеми, застраховка, както и разходи, свързани с договор за лизинг и печалба за лизингодателя;

5. банкови такси, разходи за гаранции, изплащане и рефинансиране на лихви;

6. принос в натура;

7. изследвания за разработване на нови продукти, процеси и технологии;

8. доставка или услуга или част от доставка/услуга, за които кандидатът не е

изпълнил условията и реда на чл. 26, ал. 10 и 11 или не е спазен ЗОП/НВМОП;

9. търговия на дребно;

10. закупуване на права за производство на земеделска продукция;

11. закупуване на животни, едногодишни растения и тяхното засаждане;

12. закупуване, включително чрез финансов лизинг, на нови машини и оборудване, в пазарната им стойност;

13. сертификация по НАССР (Анализ на опасностите и контрол на критичните точки) и по други международно признати стандарти;

14. инвестиции, които представляват обикновена подмяна;

15.  плащания в брой с изключение на разходи за застрахователни премии;
7.Финансови параметри на проектите

Минималният размер на проектите е левовата равностойност на 3 500 евро;

Максималният размер на проектите е левовата равностойност на 200 000 евро

8.Размер на финансовата помощ 

- 60% от общите допустими разходи за млади фермери (над 18 и под 40 годишна възраст) в обхвата на местата по Натура 2000; 

- 50% от общите допустими разходи за млади фермери в други части райони;

- 50% от общите допустими разходи за други земеделски производители в обхвата на местата по Натура 2000; 

- 40% от общите допустими разходи за останалите земеделски производители в други райони.
Финансовата помощ се увеличава с 10 % за:

1. инвестиции, директно свързани с производството на мляко;

2. инвестиции в сгради и оборудване с цел подобряване на енергийната ефективност на земеделското стопанство на кандидата;

3. инвестиции на ниво стопанство във водоспестяващи технологии, вкл. съоръжения за съхранение на водата, и пречистване на отпадъчни води от производството.

9.Критерии за избор на проекти

Кандидатите представят бизнес план по  образец  съгласно Приложение № 5 от Наредба № 8 от 3 април 2008 г., с подробно описание на планираните инвестиции за период не по-малък от 5 години, а в случаите на създаване на трайни насаждения или извършване на строително-монтажни работи – за 10-годишен период. Бизнес планът трябва да доказва икономическа жизнеспособност и да показва значително подобряване на цялостната дейност на земеделското стопанство на кандидата. При закупуване на техника за обработка на почвата и прибиране на реколтата в бизнесплана трябва да бъде посочен размерът на земята, за който техниката ще бъде използвана. Кандидатът се задължава да обработва земя с размер не по-малък от посочения за петгодишен период след датата на сключване на договора за отпускане на финансова помощ.

При дейности за строителство/реконструкция, кандидатите трябва да представят технически проект на етапа на кандидатстване.

При кандидатстването за подпомагане трябва да бъдат спазени всички изисквания за допустимост на кандидатите, дейностите и разходите определени в тази мярка  и в точка 5.2. на ПРСР. 
Селекцията ще се извършва по следните критерии за административно съответствие и допустимост:

I.  КРИТЕРИИ  ЗА АДМИНИСТРАТИВНО СЪОТВЕТСТВИЕ НА ПРОЕКТНОТО ПРЕДЛОЖЕНИЕ:


1. Заявлението за кандидатстване е получено в установеният срок за подаване. 


2. Заявлението за кандидатстване е получено в 1 брой оригинал на хартиен носител,2 броя копие (заверени от кандидата вярно с оригинала, подпис и печат) на хартиен носител и 1 брой копие на електронен носител.



3. Заявлението за кандидатстване е попълнено в съответствие с приложените указания.

4. В заявлението за кандидатстване е попълнена цялата изискуема информация.


5. Приложени са всички изискуеми документи, съгласно съответната наредба за условията и реда за предоставяне на безвъзмездна финансова помощ по мярката.


6. Документите за кандидатсване, които са представени на чужд език, са придружени с превод на български език, извършен от заклет преводач /ако е приложимо за конкретния проект/.  

II. КРИТЕРИИ ЗА ДОПУСТИМОСТ НА КАНДИДАТА


1.Допустимост на кандидата за предоставяне на  безвъзмездна финансова помощ съгласно  изискванията на Чл. 13. (1) на Наредба 23. 



2.Дейностите по проекта ще се изпълняват на територията на МИГ, съгласно изискванията на Чл. 13. (2) на Наредба 23.



3.Дейностите по проекта съответстват с обхвата и условията по съответната мярка от ПРСР и СМР;



4.Постоянен адрес за ФЛ и седалище за юридически лица съгласно изискванията на  Чл. 13. (3) на Наредба 23.



5.Ясно описание на дейностите в съответствие с целите на проекта;



6.Наличие на връзка между предвидените дейности и очакваните резултати;


7.Проектното предложение съответства на изискванията относно продължителност на изпълнението, съгласно Насоките за кандидатстване. Времевият график на проекта попада в периода на действие на СМР.



8.Проектното предложение отговаря на изискванията за допустимост на разходите, посочени в Наредба 23 за съответната мярка от ПРСР и Насоките за кандидатстване.

9.Съответствие с минимален/максимален размер на безвъзмездната финансова помощ по мярката.



10.Съответствие с минимален размер на собствено участие по мярката по която се кандидатства (ако е приложимо)



11. Размерът на исканата финансова помощ е съобразен с посочените ограничения по съответната мярка.

10.Общ разполагаем идикативен бюджет по тази мярка – 191 992.73 лева.

11.Поканата е с начало – 09.05.2013 г.
12.Край на Поканата – 16.00 часа на 08.08.2013г.
13. Къде и как да се изпращат проектните предложения:

Проектното предложение трябва да бъде представено в един оригинал и две копия заверено вярно с оригинала, подпис и печат, във формат А4, окомплектовани в отделни папки. 

Оригиналът и копията трябва да имат абсолютно идентично съдържание. Представените документи трябва да бъдат представени и на електронен носител, като представените електронно файлове  трябва да съдържат идентично предложение на това, което е представено на хартия. В случай, че хартиените и електронни документи се различават, за валидни се възприемат хартиените. Документите се изпращат в запечатан плик с ненарушена цялост, на който следва да бъдат посочени името на кандидата, адрес и друга контактна информация, номера и наименованието на мярката и процедурата, по която се подава проектното предложение.

14. Проектните предложения трябва да бъдат :
 изпратени и по пощата с обратна разписка или по куриер с обратна разписка на 

адрес  - гр. Гълъбово  - 6280, обл. Стара Загора, бул. ”Република” 47. 

Сдружение “МИГ-Гълъбово 2011”.
 подадени всеки работен ден в офиса на Сдружение “МИГ-Гълъбово 2011” , бул. ”Република” 47.

Проектни предложения , изпратени по друг начин ( например по факс или по електронна поща), или на друг адрес, няма да бъдат разглеждани.

  15. ДОПЪЛНИТЕЛНА ИНФОРМАЦИЯ:
Необходимата документацията за кандидатсване е публикувана на интернет страницата на 

Сдружение “МИГ – Гълъбово 2011”  http://www.mig-galabovo.eu .

Документите за кандидатстване по образец могат да бъде получени и от офиса на Сдружение “МИГ-Гълъбово 2011” – гр. Гълъбово  - 6280, обл. Стара Загора, бул. ”Република” 47

Въпроси могат да се изпращат по електронната поща  на Сдружение «МИГ Гълъбово 2011»:  ns_miggalabovo@abv.bg  


Период за консултиране при подготовката на проектите – от 09.05.2013 г. до 08.08.2013г. в офиса на МИГ, по график изготвен от Изпълнителния директор на МИГ Гълъбово 2011, както следва:
Вторник – 10.00 – 12.00 часа

Сряда   -  10.00 – 12.00 часа

Четвъртък – 10.00 – 12.00 часа

Период на приемане на документите за подпомагане – от 09.05.2013 г.– 08.08.2013г.:
 Понеделник - петьк от 10.00 часа до 12.00 часа

Изп.директор – Вилияна Вичева –0886739029 
ИЗПЪЛНИТЕЛЕН ДИРЕКТОР МИГ ГЪЛЪБОВО  2011:………………….........                                                                   

                                                                                       /Вилияна Вичева/

                                                             За контакти:

гр.Гълъбово   п.к. 6280  бул.“Република“ № 47
тел. 0418/ 6 22 46    
E-mail: ns_miggalabovo@abv.bg      www.mig-galabovo.eu 
Поканата е изготвена на основание с Протокол №11/16.04.2013 г.на УС на МИГ Гълъбово 2011 

